בשש או בשבע
בשש או בשבע הערב ירד; בשבע ורבע סוגרים במשרד; הוא פיהק, התמתח, נעל מגירות; וחיפש בכיסיו רק עשרים אגורות; לנסיעה, לנסיעה; בשבע בערב החליטה לקום; ברבע לשמונה נשפת הקומקום; היא נגבה את השיש ואת הסכו"ם; ועטפה את גופה בסודר הרקום; וחכתה, וחכתה; האוטו עוצר ברחובה השקט; עלה שתי קומות והוריד ת'ז'קט; את הדלת פתח, את הסף הוא עבר; ומיד אחר כך הוא התיר עניבה; מצוואר, מצוואר; בשמונה וחצי העיפה מבט; לראות מה מראה המראה באמבט; הציפורן בלק, והפוך בלחיה; והבושם במסתור בת שחיה; החלק, החלק; בזמן ששיפרה את גופה הרפה; לגם הוא בינתיים עוד ספל קפה; קרא בעיתון ידיעות משלשום; והספיק לחלוץ נעליו, ולנשום; עמוקות, עמוקות; הציעה מיטה והוציאה שמיכה; התירה גרביה מתוך הבירית; בעיניה תקווה, בפניו הבטחה; אז פשט כותנתו בתנועה אבירית; ובטוחה, ובטוחה; בעשר וחצי רבץ במיטה; ושתי נעליו בשולי המרבד; בקומה מעליו, בקומה מעליו; נרדמה האשה, לאיטה, לאיטה; ולבד, ולבד; 